3000 മീറ്റര് സ്റ്റീപ്പില്ചേസില് സ്വര്ണം പിടിച്ചെടുത്തു ഉഗാണ്ടന് താരം 3000 മീറ്റര് സ്റ്റീപ്പില്ചേസില് അവസാന നിമിഷത്തെ കുതിപ്പില് സ്വര്ണം പിടിച്ചെടുത്തു ഉഗാണ്ടന് താരം പെരുത്ത് ചെമുറ്റെ. റേസില് തുടക്കം മുതല് അപ്രതീക്ഷിതമായി മുന്നില് കയറിയ അമേരിക്കന് താരം കൗര്ട്ടണി ഫ്രഞ്ചിസ് ഏതാണ്ട് അവസാന 200 മീറ്റര് വരെ മുന്നിലായിരുന്നു. എന്നാല് അവസാന നിമിഷം അമേരിക്കന് താരത്തെ വെട്ടിച്ച ഉഗാണ്ടന് താരം സ്വര്ണം ഓടിയെടുക്കുക ആയിരുന്നു. ഒമ്ബത് മിനിറ്റ് 01.45 സെക്കന്റില് ആണ് ഉഗാണ്ടന് താരം റേസ് പൂര്ത്തിയാക്കി ഉഗാണ്ടക്ക് ഈ ഒളിമ്ബിക്സിലെ ആദ്യ സ്വര്ണം സമ്മാനിച്ചത്. സ്വര്ണം നേടും എന്ന വാഗ്ദാനം ആണ് താരം ഇതോടെ പൂര്ത്തിയാക്കിയത്. അവസാന നിമിഷം കെനിയന് താരത്തില് നിന്നു നേരിട്ട വെല്ലുവിളി അതിജീവിച്ചു അമേരിക്കന് താരം കൗര്ട്ടണി വെള്ളി നേടിയപ്പോള് കെനിയന് താരം ഹൈവിന് കിയെങ് വെങ്കലം സ്വന്തമാക്കി.